Matovič, Igor, poslanec NR SR (2023-10-25):
Ďakujem pekne. Tak ideme znova desať minút asi. Ale ja veľmi rád, akože v poriadku, však ono sa to rozbehneme. A zas na druhej strane ja by som nechcel, aby tu bola nejaká selanka, že teraz mafia si tu bude vládnuť a my ako budeme tichučko šúchať s nožičkami, brať 5-tisícové platy a nebudeme s nimi bojovať. Ľudia si to nezaslúžia, ľudia boli podvedení, oklamaní vo voľbách a najmä tým človekom, ktorý chce byť predsedom Národnej rady. Bez hanby oklamal státisíce dôchodkýň, ale teda, samozrejme, aj dô-chod-cov. Sľúbili im, že keď budú voliť HLAS, Erik Tomáš, neviem, či tu sedí niekde, ale myslím, že bol zvolený, tak isto. Tento kvákal, kde len bol, v akejkoľvek relácii, v ktorej sa vyskytol, o tom, že HLAS je istota, keď budete voliť HLAS, HLAS bez toho, aby dôchodci mali už tieto Vianoce vyplatených 640 eur, nevstúpi do žiadnej koalície, do žiadnej vlády. My vás, dôchodci milí, dôchodkyne, určite nezradíme. S týmto chodili po tých jeho pelle maratónov, či jako tomu hovorili, toto sľubovali ľuďom. A teraz bez hanby si myslia, že pár tlačítkami zahodíme sľuby a zrazu bude nová realita. Ja vás vyzývam z tohto miesta, pán Pellegrini, nebuďte zbabelec! Poďte, prihláste sa do rozpravy alebo reagujte aspoň faktickou poznámkou a povedzte niečo tým dôchodkyniam, ktoré vám uverili, ktoré vám uverili, tým bludom, ktoré ste hlásali, že my sme rodinám nepomáhali, hoci vy ste im dávali, za osem rokov ste im pridali 3 eurá 54 centov. My sme im pridali 154 eur za necelé tri roky. My sme im pridali 320 % a vy bez hanby, bez hanby ste chodili po Slovensku a klamali ste ľudí o tom, že OĽANO alebo tie vlády strašne zlé od minulých volieb nepomáhali rodinám. Vy nemáte Boha pri sebe! Vy sa veľmi často, páni a dámy, za Boha skrývate, ale vy toho Boha pri sebe nemáte. Lebo by ste v takýchto závažných veciach nemohli klamať ľudí. Len vy sa stále spoliehate len na to, že vaši voliči zrejme seno žerú, že vaši voliči si nepamätajú. Lebo nikdy vy nerobíte niečo pre to, aby ste vzdelávali vašich voličov, aby ste im vysvetlili, ale stále ste ich len klamali. A to, čo spravil váš poskok na základe vášho príkazu, že v posledný deň kampane ste si kúpili, no, kúpili, pardon, u Haščáka, Haščák vám daroval mediálny priestor v jeho médiách možno za stovky tisíc eur, v posledný deň kampane, kde ste okydali priamo moju manželku z toho, že si z ukradnutých peňazí postavila nejaký kaštieľ v Turčianskej Štiavničke, že sa nehanbíte! Vy ste odpad a nie predseda parlamentu, pane! Toto urobí len absolútny zbabelec! Ja viem, že vy po manželke netúžite, ale dajte pokoj mojej manželke! A ešte raz to urobíte (potlesk), vás vyzývam, že si to s vami vybavím inak! (Potlesk.) Čiže, pán Pellegrini, skúste byť konečne chlap! Osobne vám poviem, že nemám rád, nemám rád chlapov, ktorí si obliekajú červené tangáče, nemám rád chlapov, ktorí si pozývajú do svojeho bytu rôzne pánske návštevy. Nemám, nemám, nemám. Pohŕdam s vami, ale pohŕdam s vami hlavne preto, lebo ste sa takto zachovali voči žene počas volebnej kampane. Pán Pellegrini, ste dlžný odpoveď dôchodcom, ktorých ste podviedli. Podviedli ste státisíce dôchodkýň, ktorým ste sľúbili 640 eur 13. dôchodok, plný 13. dôchodok už tieto Vianoce. A počas nedeľnej diskusie ste hovorili, že tento sľub už neplatí. Pán Pellegrini, buďte chlap, povedzte tým dôchodkyniam, prečo ste ich podviedli a čo s tým spravíte, čo s tým urobíte ako predseda parlamentu, alebo či teda žiadne vaše sľuby neplatia. Správate sa ako zbabelá, zbabelý chlap, ktorý nie je schopný dodržať ani len obyčajné sľuby, ktorý prijímal úplatky od Haščáka vo forme mediálneho priestoru v médiách a takýmto spôsobom ste manipulovali predvolebnú kampaň. A urobili ste to aj v posledný deň kampane. A neváhali ste si zobrať cez vášho poskoka vo vašej strane do úst aj moju manželku a mňa. Normálne ste si vymysleli, že máme nejaký kaštieľ v Turčianskej Tepličke, hoci som v živote v Turčianskej Tepličke nebol. Že vám nie je hanba! Ste zbabelec, ste odpad, ktorý by v živote nemal byť ani v tejto Národnej rade a nieto predsedom Národnej rady!